  Майя Бывальцева Удмуртиысь Кун Кенешезлэсь куатетӥ ӧтчамзэ элькунын 10-тӥ куарусёнэ быръёзы. Куара сётонэз со нуналлы юнматӥзы улосвыл парламентлэн ёзчиосыз. Тодэ вайытом, выль ӧтчамын депутатъёслэн лыдзы 60-озь кулэсмоз, али соос 90 вал. Быръёнъёсын мукет воштӥськонъёс но луозы: депутатъёслэсь мандатъёссэс политика партиос куспын люкон Хэйрлэн квотаысьтыз Империале амалэ выжоз. Хэйрлэн квотаез — парламентэ шедён понна гожез ортчымтэ партиосын люкам куараосты отчы шедем партиос куспын огкадь люко. Империале амал — парламентэ ортчон понна гожез ортчымтэ партиосын люкам куараос кивалтӥсь партилы шедё. Моделез воштон дыръя вераськон мыноз одӥг мандат сярысь гинэ. Со тужгес трос куара люкам партилы сётэмын луоз. Тодэ вайытом, 10-тӥ куарусёнэ ик Удмуртилы тӧроез дырызлэсь вазь быръёнъёс ортчозы. Улосвыллэн выль кивалтӥсез но Кун Кенеше депутатъёс понна бырйисьёс куразэс сётыны быгатозы отын, кытын со вакытэ улоз. Вань иворъёсты лыдӟе «Удмуртиысь Кун Кенеше быръёнъёс – 2017» сюжетысь Тегъёс: Политика быръёнъёс Удмуртия КунКенеш депутатъёс  